‘Esplai de Nadal’ arriba estes vacances per als xiquets i xiquetes, entre 3 i 12 anys, del municipi
11 de desembre 2018

​‘Esplai de Nadal’ és un projecte dirigit als xiquets i xiquetes, de 3 a 12 anys del municipi de Sagunt y Port de Sagunt. Este projecte es crea amb la intenció d’oferir durant les vacances de Nadal un espai d’encontre per als més menuts on puguen gaudir d’activitats dirigides d’oci i temps lliure. Les inscripcions estan disponibles fins al 18 de desembre i hi ha places limitades.

  

La temàtica de l’Esplai estarà enfocada al nadal i es treballarà mitjançant la realització d’activitats, tallers i jocs lúdics. Es fomentaran de forma transversal, capacitats com la creativitat, la psicomotricitat o la imaginació i valors com la igualtat, la solidaritat, la tolerància o el respecte, els quals resulten necessaris per al desenvolupament integral dels més menuts.

  

Hi ha dos opcions per als últims dies de desembre i els primers dies de gener. La primera seria del 26 al 28 de desembre i la segona del 2 al 4 de gener. L’horari és de 9 a 14 hores, amb la possibilitat de deixar al menor a partir de les 8 hores. Les matrícules tenen un preu de 24€ cada una o 48€ ambdós i el lloc de realització serà el Col·legi Públic Cervantes, en Port de Sagunt, i el Col·legi Públic Cronista Chabret, en Sagunt. Per a més informació, en el Centro Cultural Mario Monreal (Carrer Roma 9, Sagunt) amb número de telèfon 96 265 58 80 o en el Casal Jove (Carrer Vent de Marinada s/n, Port de Sagunt) amb número de telèfon 96 268 34 39.  

  

Des de la regidoria de Joventut s’ha optat per organitzar este programa d’educació en el temps lliure de Nadal perquè s’és conscient de la importància de dotar de contingut el temps lliure de les vacances dels nostres menors.

  

 ![](/media/13vd1wxa/70_c_esplainadal.jpg)  
![](/media/xgedrh4l/70_c_esplainadal1.jpg)  

*   [](http://www.facebook.com/sharer.php?u=https://aytosagunto.es/va/actualitat/esplai-de-nadal-arriba-estes-vacances-per-als-xiquets-i-xiquetes-entre-3-i-12-anys-del-municipi/ "Facebook")
*   [](http://twitter.com/share?url=https://aytosagunto.es/va/actualitat/esplai-de-nadal-arriba-estes-vacances-per-als-xiquets-i-xiquetes-entre-3-i-12-anys-del-municipi/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/esplai-de-nadal-arriba-estes-vacances-per-als-xiquets-i-xiquetes-entre-3-i-12-anys-del-municipi/ "Linked In")
*   [](mailto:?body=https://aytosagunto.es/va/actualitat/esplai-de-nadal-arriba-estes-vacances-per-als-xiquets-i-xiquetes-entre-3-i-12-anys-del-municipi/)